ವಿ.ಆರ್.ಗೌರಿಶಂಕರ್

ಪದ್ಮಶ್ರೀ ವಿ.ಆರ್ ಗೌರಿಶಂಕರ್ ಅವರು ಭಾರತೀಯ ಧಾರ್ಮಿಕ ಆಡಳಿತಗಾರ, ಸಮಾಜ ಸೇವಕ ಮತ್ತು ಶೃಂಗೇರಿ ಶಾರದಾ ಪೀಠದ ಮುಖ್ಯ ಕಾರ್ಯನಿರ್ವಾಹಕ ಅಧಿಕಾರಿ ಮತ್ತು ಆಡಳಿತಾಧಿಕಾರಿ.   ಶೃಂಗೇರಿ ಮಠದ ಕಾರ್ಯಚಟುವಟಿಕೆಗಳನ್ನು ಶಿಕ್ಷಣ ಮತ್ತು ಸಮಾಜಸೇವೆಗೆ ವಿಸ್ತರಿಸಿದ ಕೀರ್ತಿ ಅವರಿಗೆ ಸಲ್ಲುತ್ತದೆ.  ೨೦೧೩ ರಲ್ಲಿ ಟೆಕ್ಸಾಸ್‌ನ ಹೌಸ್ಟನ್‌ನಲ್ಲಿ ಶೃಂಗೇರಿ ಶಾರದ ಪೀಠಂ ದೇವಸ್ಥಾನ ಮತ್ತು ಸಮುದಾಯ ಕೇಂದ್ರದ ಸ್ಥಾಪನೆಯ ಹಿಂದೆ ಅವರ ಪ್ರಯತ್ನಗಳು ವರದಿಯಾಗಿದೆ. ಸಮಾಜಕ್ಕೆ ಅವರ ಕೊಡುಗೆಗಳಿಗಾಗಿ ಭಾರತ ಸರ್ಕಾರವು ೨೦೦೮ ರಲ್ಲಿ ಅವರಿಗೆ ಭಾರತದ ನಾಲ್ಕನೇ ಅತ್ಯುನ್ನತ ನಾಗರಿಕ ಗೌರವ ಪದ್ಮಶ್ರೀ ಪ್ರಶಸ್ತಿಯನ್ನು ನೀಡಿತು.  ಅವರು ನಿರಂತರವಾಗಿ ಬಡವರಿಗೆ ಸಹಾಯ ಮಾಡಲು ದಾನಕ್ಕಾಗಿ ಹಣವನ್ನು ನೀಡಿದ್ದಾರೆ. ಕೊಲಂಬಿಯಾ ವಿಶ್ವವಿದ್ಯಾನಿಲಯದಲ್ಲಿ ಸಂಸ್ಕೃತ ಅಧ್ಯಯನವನ್ನು ಮಂಜೂರು ಮಾಡಿದ್ದಕ್ಕಾಗಿ ವಿ.ಆರ್ ಗೌರಿಶಂಕರ್ ವಿವಾದಕ್ಕೆ ಸಿಲುಕಿದರು   ಆದರೆ ಇಂಡಿಕ್ ಸಂಸ್ಕೃತ ವಿದ್ವಾಂಸರಾದ ಡಾ.ಸುಬ್ರಮಣ್ಯಂ ಸ್ವಾಮಿ, ಡಾ ರಾಜೀವ್ ಮಲ್ಹೋತ್ರಾ ಅವರ ಭಾರಿ ಒತ್ತಡದಿಂದಾಗಿ ಯೋಜನೆಯನ್ನು ಸ್ಥಗಿತಗೊಳಿಸಲಾಯಿತು ಮತ್ತು ಪ್ರತಿಷ್ಠಿತ ಸಂಸ್ಥೆಗೆ ಮತ್ತು ಆಡಳಿತಕ್ಕೆ ಮುಜುಗರವನ್ನು ಉಂಟುಮಾಡಿತು.

 ಜೀವನಚರಿತ್ರೆ 
ಗೌರಿಶಂಕರ್ ಅವರು ದಕ್ಷಿಣ ಭಾರತದ ಕರ್ನಾಟಕ ರಾಜ್ಯದಲ್ಲಿ ೧೯೫೪ರ ನವೆಂಬರ್ ೩೦ ರಂದು ಶೃಂಗೇರಿ ಶಾರದಾ ಪೀಠದೊಂದಿಗೆ ನಿಕಟ ಸಂಬಂಧ ಹೊಂದಿರುವ ಕುಟುಂಬದಲ್ಲಿ ಜನಿಸಿದರು. ಅವರ ತಂದೆ ಮತ್ತು ತಾತ ಈ ಹಿಂದೆ ವಿದ್ವಾಂಸರಾಗಿ ಸೇವೆ ಸಲ್ಲಿಸಿದ್ದರು.  ಅವರು ಬೆಂಗಳೂರಿನ ಬಿ.ಎಮ್.ಎಸ್ ಕಾಲೇಜ್ ಆಫ್ ಇಂಜಿನಿಯರಿಂಗ್‌ನಿಂದ ಎಂಜಿನಿಯರಿಂಗ್‌ನಲ್ಲಿ ಪದವಿ ಪಡೆದರು ಮತ್ತು ಭಾರತೀಯ ವಿಜ್ಞಾನ ಸಂಸ್ಥೆಯಿಂದ ಕೈಗಾರಿಕಾ ನಿರ್ವಹಣೆಯಲ್ಲಿ ಸ್ನಾತಕೋತ್ತರ ಪದವಿ  ಪಡೆದರು.  ೧೯೮೬ ರಲ್ಲಿ ಅವರು ಪೀಠದ ಮುಖ್ಯ ಕಾರ್ಯನಿರ್ವಾಹಕ ಅಧಿಕಾರಿ ಮತ್ತು ನಿರ್ವಾಹಕರಾಗಿ ಅಧಿಕಾರ ವಹಿಸಿಕೊಂಡರು. ಆಸ್ತಿಗಳ ಸಾಮಾನ್ಯ ಅಧಿಕಾರವನ್ನು ಮತ್ತು ೧೫೦ ಕ್ಕೂ ಹೆಚ್ಚು ಶಾಖೆಗಳು ಮತ್ತು ಪೀಠದ ಇತರ ಅಂಗಸಂಸ್ಥೆಗಳ ಮೇಲೆ ಆಡಳಿತಾತ್ಮಕ ಅಧಿಕಾರವನ್ನು ಹೊಂದಿದ್ದರು. 

ಗೌರಿಶಂಕರ್ ಅವರ ನೇತೃತ್ವದಲ್ಲಿ ಮಠವು ತನ್ನ ಚಟುವಟಿಕೆಗಳನ್ನು ವಿಸ್ತರಿಸಿದ್ದು, ಇದೀಗ ಮಕ್ಕಳಿಗೆ ಉಚಿತ ಊಟ, ಸ್ವಸ್ತಿ ಗ್ರಾಮ ಯೋಜನೆ ಮತ್ತು ಗ್ರಾಮಗಳ ದತ್ತು, ಆರೋಗ್ಯ ರಕ್ಷಣೆ ಯೋಜನೆಗಳು ಮತ್ತು ವಿದ್ಯಾರ್ಥಿಗಳಿಗೆ ಕಂಪ್ಯೂಟರ್ ಕಿಟ್‌ನಂತಹ ಉಚಿತ ಶೈಕ್ಷಣಿಕ ಸಾಮಗ್ರಿಗಳನ್ನು ನೀಡುವ ಯೋಜನೆಗಳನ್ನು ಒಳಗೊಂಡಿದೆ.  ಅವರು ಮುಖ್ಯ ಕಾರ್ಯನಿರ್ವಾಹಕ ಅಧಿಕಾರಿಯಾಗಿದ್ದಾಗ ಮಠದ  ಮಠಾಧೀಶರಿಗೆ ಹೊಸ ನಿವಾಸವನ್ನು ನಿರ್ಮಿಸಿದರು. ಏಕಕಾಲದಲ್ಲಿ ೩೦೦೦ ಜನರಿಗೆ ಆತಿಥ್ಯ ನೀಡುವ ಸಾಮರ್ಥ್ಯವಿರುವ ಹೊಸ ಭೋಜನಶಾಲೆ (ಏಷ್ಯಾದಲ್ಲಿ ಈ ರೀತಿಯ ಅತಿದೊಡ್ಡದು ಎಂದು ಪರಿಗಣಿಸಲಾಗಿದೆ) ಮತ್ತು ಹೊಸ ಪ್ರಧಾನ ಕಚೇರಿ ವೇದ ಸಂಸ್ಕೃತ ಪಾಠಶಾಲೆಯನ್ನು (ವೇದಗಳ ಶಾಲೆ) ನಿರ್ಮಿಸಿದ್ದಾರೆ. "V.R. Gowrishankar - Profile" (PDF). Sringeri Math. 2016. Retrieved 20 January 2016. ಹೂಸ್ಟನ್‌ನಲ್ಲಿ ದೇವಾಲಯ ಮತ್ತು ಡೆಟ್ರಾಯಿಟ್ ಮತ್ತು ಕ್ಯಾಲಿಫೋರ್ನಿಯಾದಲ್ಲಿ ಇತರ ಎರಡು ದೇವಾಲಯಗಳ ಸ್ಥಾಪನೆಯಲ್ಲಿ ಅವರ ಕೊಡುಗೆಗಳನ್ನು ವರದಿ ಮಾಡಲಾಗಿದೆ. "Bricks laid for Sringeri Sharada Peetham Temple in Houston". India Herald. 28 August 2013. Retrieved 20 January 2016. ನಂತರ ಅವರು ಸಾಮಾಜಿಕ ಚಳವಳಿಗಳಲ್ಲಿ ಭಾಗವಹಿಸಿದ್ದಾರೆ ಮತ್ತು ರಸ್ತೆ ಅಗಲೀಕರಣಕ್ಕಾಗಿ ನಾಸಿಕ್ ಮುನ್ಸಿಪಲ್ ಕಾರ್ಪೊರೇಶನ್‌ನಿಂದ ಪಾರಂಪರಿಕ ಆಸ್ತಿಗಳನ್ನು ಕೆಡವುವುದರ ವಿರುದ್ಧ ಸಾರ್ವಜನಿಕ ಚಳವಳಿಯಲ್ಲಿ ಅವರ ನಾಯಕತ್ವವು  ಒಂದು ಕ್ರಿಯಾಶೀಲ ಕಾರ್ಯವಾಗಿತ್ತು. 

ಆಡಳಿತದ ನೇತೃತ್ವದ ಜೊತೆಗೆ ಅವರು ಅನೇಕ ಮಠ ಸಂಸ್ಥೆಗಳ ನಿರ್ವಹಣೆಯ ಭಾಗವಾಗಿದ್ದಾರೆ. ಅವರು ಕೆನಡಾದ ಶೃಂಗೇರಿ ವಿದ್ಯಾಭಾರತಿ ಫೌಂಡೇಶನ್‌ನ ಟ್ರಸ್ಟಿಗಳ ಮಂಡಳಿಯ ಸದಸ್ಯರಾಗಿದ್ದಾರೆ.  ಶೃಂಗೇರಿ ಶಾರದಾ ಪೀಠಂ ಚಾರಿಟಬಲ್ ಟ್ರಸ್ಟ್‌ನ ಮುಖ್ಯ ಕಾರ್ಯನಿರ್ವಾಹಕ ಅಧಿಕಾರಿ ಮತ್ತು ಟ್ರಸ್ಟ್ ಅಡಿಯಲ್ಲಿ ಚಾರಿಟಬಲ್ ಆಸ್ಪತ್ರೆಯಾದ ರಂಗದೊರೆ ಸ್ಮಾರಕ ಆಸ್ಪತ್ರೆಯ ಆಡಳಿತ ಮಂಡಳಿಯ ಸದಸ್ಯರಾಗಿದ್ದಾರೆ   ಹಾಗು ಆದಿ ಶಂಕರ ಇನ್‌ಸ್ಟಿಟ್ಯೂಟ್ ಆಫ್ ಇಂಜಿನಿಯರಿಂಗ್ ಟೆಕ್ನಾಲಜಿಯ ಆಡಳಿತ ಮಂಡಳಿಯ ಸದಸ್ಯರಾಗಿದ್ದಾರೆ.  ವಿಶ್ವಸಂಸ್ಥೆಯ ಸಾಮಾನ್ಯ ಸಭೆಯನ್ನು ಉದ್ದೇಶಿಸಿ ಮಾತನಾಡುವ ಗೌರವ ಅವರಿಗೆ ಸಿಕ್ಕಿದೆ.  ಕರ್ನಾಟಕ ಸರ್ಕಾರವು ಅವರಿಗೆ ೨೦೦೩ ರಲ್ಲಿ ತಮ್ಮ ಎರಡನೇ ಅತ್ಯುನ್ನತ ನಾಗರಿಕ ಪ್ರಶಸ್ತಿಯಾದ ರಾಜ್ಯೋತ್ಸವ ಪ್ರಶಸ್ತಿಯನ್ನು ನೀಡಿತು   ಅವರು ೨೦೦೮ ರಲ್ಲಿ ಪದ್ಮಶ್ರೀಯ ನಾಲ್ಕನೇ ಅತ್ಯುನ್ನತ ಭಾರತೀಯ ನಾಗರಿಕ ಗೌರವವನ್ನು ಪಡೆದರು.

ಗೌರಿಶಂಕರ್ ಅವರು ಗೀತಾ ಅವರನ್ನು ವಿವಾಹವಾಗಿದ್ದಾರೆ ಮತ್ತು ದಂಪತಿಗೆ ಇಬ್ಬರು ಮಕ್ಕಳಿದ್ದಾರೆ. "Sringeri Vidya Bharati Foundation (Canada)". Sringeri Vidya Bharati Foundation (Canada). 2016. Retrieved 21 January 2016.

 ಸಹ ನೋಡಿ 

 ಶೃಂಗೇರಿ ಶಾರದ ಪೀಠ 

 ಉಲ್ಲೇಖಗಳು 

 ಬಾಹ್ಯ ಕೊಂಡಿಗಳು 



ವರ್ಗ:ಸಾಮಾಜಿಕ ಕಾರ್ಯಕರ್ತರು
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ